b"\n_START_ARTICLE_\nOsmoz\xc4\x83\n_START_PARAGRAPH_\nOsmoza reprezint\xc4\x83 difuziunea solventului (apei) printr-o membran\xc4\x83 semipermeabil\xc4\x83, ca de exemplu celulele vii datorit\xc4\x83 permeabilit\xc4\x83\xc8\x9bii membranei celulare \xc8\x99i poate fi simpl\xc4\x83 sau facilitat\xc4\x83._NEWLINE_Jean-Antoine Nollet este primul care a documentat observa\xc8\x9bia osmozei, \xc3\xaen 1748. Cuv\xc3\xa2ntul \xe2\x80\x9eosmoz\xc4\x83\xe2\x80\x9d a p\xc4\x83truns \xc3\xaen limba rom\xc3\xa2n\xc4\x83 din francez\xc4\x83 \xc8\x99i german\xc4\x83 \xc8\x99i deriv\xc4\x83 din cuvintele \xe2\x80\x9eendosmoz\xc4\x83\xe2\x80\x9d \xc8\x99i \xe2\x80\x9eexosmoz\xc4\x83\xe2\x80\x9d, care au fost inventate de fizicianul francez Ren\xc3\xa9 Joachim Henri Dutrochet (1776\xe2\x80\x931847) din cuvintele grece\xc8\x99ti \xce\xad\xce\xbd\xce\xb4\xce\xbf\xce\xbd (endon\xc2\xa0: \xc3\xaen, \xc3\xaen\xc4\x83untru), \xce\xad\xce\xbe\xce\xbf (exo\xc2\xa0: \xc3\xaen afar\xc4\x83), \xc8\x99i \xcf\x89\xcf\x83\xce\xbc\xce\xbf\xcf\x82 (osmos\xc2\xa0: \xc3\xaempingere, impulsie).\n_START_SECTION_\nDescriere cantitativ\xc4\x83\n_START_PARAGRAPH_\nFenomenul este descris cantitativ din punct de vedere termodinamic prin conceptul de presiune osmotic\xc4\x83. Presiunea osmotic\xc4\x83 depinde linear de concentra\xc8\x9bia componentului difuzabil conform formulei lui van't Hoff."